
DISSERTATIO  MEDICA 


XNAUGURALIS 

DE 

A  P  O  P  L  E  X  I  A, 


HISTORIA  MORBI. 


HIC  morbus  varie  a  variis  audtoribus  nun¬ 
cupatur  ;  vel  uti,  lElus  sanguinis ,  Mor¬ 
bus  attonitus ,  Nervorum  resolutio ,  Sideratio 9 
Percussio ,  Graece  Haec  omnia 

nomina  subitum  et  saepe  improvisum  morbi 
impetum  designant ;  nam  qui  boc  malo  cor¬ 
repti  sunt,  quasi  fulmine  percussi,  improviso 
concidunt  et  resolvuntur :  hinc  adstantes^ 


A 


naturae 

naturae  mali  ignari,  prostratos  humi  sideratos' 
esse  existimabant.  Cullenus  illustrissimus 
hunc  morbum  in  Claffe  Neurosium ,  Ordine¬ 
que  Comatum  ponit,  et  sic  breviter  definit : 
*(  Motus  voluntarii  fere  omnes  imminuti, 
u  cum  sopore  plus  minus  profundo,  super- 
stite  motu  cordis  et  arteriarum 
Apoplexia,  ob  diversas  mutabilesque  quas 
induit  formas,  multis  obscuris  vixque  expli¬ 
cabilibus  difficultatibus  premitur  ;  modo  subi¬ 
to  et  quasi  fulmine  ta&us  prosternitur  aeger, 
modo  cum  signis  paralyseos  plus  minus  ve  ge¬ 
neralis,  sensim  et  pedetentim  obrepit.  Varia 
symptomata  graviora,  accessionem  insecutu¬ 
ram  indicantia,  plerumque  praegrediuntur ; 
qualia  sunt,  torpor,  hebetudo,  languor,  lassitu¬ 
do,  sopor,  animi  tarditas,  subinde  vertigo,  do¬ 
lor  capitis,  somnolentia,  epistaxis,  &c.  Haec 
indicia  saepe  saepius  subitum  impetum  praesa¬ 
giunt,  verum  haud  raro  per  menses  nonnullos 
imb  annos  ante  paroxysmum  apparent.  Pulsus 
validiores,  frequentiores  velocioresque  eva- 

■  *  i 

dunt. 


*  Svnops.  Nosolog.  Method.  gen.xlii. 

dunt,  sudores  super  frontem  profluunt,  tin¬ 
nitus  aurium,  et  interdum  fugax  audiendi  de¬ 
pravatio,  gravitas,  vel  absentia,  adsunt» 

Visus  quoque  obtusus,  depravatus,  nunc 
duplex,  nunc  confusus,  ferme  evanescit,  non 
vitris  oculariis  restaurandus  ;  alias  muscas 
volitantes,  fulgores,  scintillae,  circuli  flammei, 
ex  oculis  dimanant ;  alias  macularum  nigra¬ 
rum,  vel  diversorum  colorum  simulacra,  con¬ 
spiciuntur.  Gustus  et  olfadus  nonnunquam 
vitiantur,  aut  omnino  abolentur,  adeo  ut  sua¬ 
vissima  aut  acerrima  et  rancidissima  non 
percipiuntur :  Do&issimus  Gregorius,  hos 
sensus  depravatos,  tumore  vel  carbunculo 
super  collum  orto,  redintegrari  testatur. 

Haud  raro  aliquas  corporis  partes,  artum 
unum,  veluti  pedem,  brachium,  digitum, 
palpebras  aut  linguam,  resolutas,  vel  paraly¬ 
ticas,  quasi  paroxysmi  prodromos,  conspi¬ 
cimus. 

Memoria,  quamvis  antehac  tenacissima  et 
validissima,  ingravescente  morbo,  deprava¬ 
tur,  ita  ut  de  rebus  judicare,  eas  in  memo¬ 
riam  revocare,  ibique  detinere,  contemplari, 

ordine  olim  illis  proprio,  aut  more  aliis  solito, 

nequeant.  Alias  memoria  mirabiliter  aliena¬ 
tur,  ferme  incredibile  di&u,  rerum  remi¬ 
niscendi  facultatem  ex  integro  corruptam  esse, 
nominum  harum  ipsarum  rerum  sanam  in  vio¬ 
latam  que  manere.  Noster  celeberrimus  Pro¬ 
fessor  antea  nominatus,  hoc  prodigium  multis 
pulcherrimis  exemplis  illustrat :  narrat,  mu¬ 
lierem  rerum  nomina  apprime  reminiscentem, 
ex  mente  prorsus  effluxisse,  se  filioli  sui  matrem 
fuisse  :  alium,  jentaculi  sumpti  oblitum  esse : 
alium,  memoria  rerum  sana  integraque,  de 
earum  nominibus  maxime  ordinariis  incer¬ 
tum  haerere,  et  semetipsum  conatibus  variis 
ad  ea  revocanda  exprimendaque  defatigare  : 
porro,  mentis  depravatio  et  paralysis  nonnun- 
quam  alternare  observantur,  adeo  ut  altera 
superveniens  alteram  removet. 

Ingruente  autem  paroxysmo,  symptomata 
praefata  ingravescunt ;  auditus  deletus,  con¬ 
fusus  aut  nullus  est ;  oculi  turgent,  caligant, 
madent,  et  lachrymas  effundunt ;  incubus  con¬ 
stanter  molestat ;  querelae  terrificae  et  insomnia 
formidolosissima  vexant :  Lingua  balbutit, 
mussitat,  sonos  non  intelligendos  aut  nullos 

edit : 

edit ;  extremitates  inferiores  debiles  eveni¬ 
unt,  aeger  ulterius  pedibus  insistere  non  va¬ 
lens,  ad  alterum  latus  vergit,  ocius  aut  serius, 
sensus  motusque  expers,  lapsursus ;  collum,, 
faciesque  tumescunt,  nigrescunt,  aliquando 
plus  minusve  sanguinis  e  naribus  erumpit; 
nausea  et  vomitus  aliquoties  urgent. 

Paucioribus  vel  pluribus  horum  symptoma¬ 
tum  praeeuntibus,  paroxysmus  immaniter  in¬ 
vadit,  inter  quem  incipiendum,  progredien¬ 
dum  terminandumque,  quaedam  aut  omnia 
symptomata  praedi&a  graviora  fiunt. 

Sopor  nonn unquam,  imd  potius  semper, 
profundus  adest.  Sensus  externi,  licet  stimu- 
is  acerrimis  admotis,  prorsus  impares  func¬ 
tionibus  peragendis  manent;  musculi  potentis* 
timos  stimulos  parum  agnoscunt.  Attamen 
ioc  non  est  perpetuum  ;  dantur  enim  exem- 
ila,  in  quibus  musculi  stimulis  afficiuntur: 
:n  quibus  aegri  omnibus  ferme  sensibus  gau- 
lent ;  modo  musculi  totius  vel  unius  lateris 
aciei  resolvuntur ;  lingua,  quando  exseritur, 
/ersus  ratus  afFedtum  pellitur.  Oculi  semi- 
iperti  turgidi,  saepe  haerent,  alias  strabismo 

enormiter  divelluntur.  Color  faciei  magno- 
pere  variatur,  nunc  purpureus,  nunc  niger  et 
obscurus,  saepe  naturam  non  deserens.  Spiri¬ 
tus  plerumque  difficilis  et  abnormis  est. 

Saepe  corpus  convulsionibus  generalibus, 
saepius  partialibus,  aliquando  nullis  aut  levis¬ 
simis,  et  musculos  paucos  tantum  afficienti¬ 
bus,  agitatur  :  multis  in  exemplis,  alterum  cor¬ 
poris  latus  convulsionibus  laborans,  alterum 
paralysi  miserabiliter  inutile  redditur. 

Pulsus  arteriarum  admodum  inordinati  mu- 
tabilesque  observantur  :  ineunte  paroxysmo, 
frequentiores,  fortiores ;  provedoque,  debilio¬ 
res,  tardiores,  rionnunquam  intermittentes ; 
.  versus  finem,  auda  pressura  brevi  iterum  vi¬ 
gent,  et  ad  ingentem  frequentiam,  supraque 
normam  naturalem  ascendunt ;  magis  adhuc 
et  diutius,  pressura  auda,  se  iterum  magno¬ 
pere  submittunt,  usque  ad  viginti  vel  nonos 
idus  in  horas  minuto,  ut  aliqui  testantur. 

Tandem  gutture  paralysi  correpto,  devo¬ 
randi  potestas  minuitur,  vel  omnino  amittitur; 
sphinderibus  quoque  resolutis,  urina  et  fasces, 
propter  paralysin  vesicas  et  intestinorum,  mo¬ 
do 

do  retinentur,  modo  praeter  voluntatem  da¬ 
buntur.  Nunc  omnia  in  pejora  ruunt:  mor¬ 
te  vitae  arcem  obsidente,  morboque  lethali 
evasuro,  corpus  gelidis  sudoribus  inundatur, 
os  spumis  copiosis  impletur,  saepe  sang  iis  ex 
naribus,  ore,  auribus,  aut  qua  data  porta,  ruit* 

i 

Venit  summa  dies  et  inevitabile  tempus ;  aeger 
anhelus,  desiturus,  vitam  efflans,  in  mortis 
amplexus  evanescit. 

Hic  morbus  non  tam  infauste  aut  subito 
semper  terminatur ;  vel  in  stuporem,  judicii 
memoriaeque  laesiones,  hemiplegiam  aut  sta¬ 
tum  morti  haud  absimilem,  saepe  numero  desi¬ 
nit.  Ego  ipse  vidi  hominem  per  spatium 
semestre  soporosum  et  cadaveri  simillimum  ; 
alvum,  licet  medicamentis  fortissimis  adhibi¬ 
tis,  per  duos  menses  ante  mortem,  non  depo¬ 
nebat. 


DIAGNOSIS. 

D  uje  hujus  morbi  sunt  species,  sanguinea , 
nempe,  et  serosa ,  neque  temperamento,  symp¬ 
tomatibus 

tomatibus  aut  ulio  alio  modo,  nisi  scalpeHo 
anatomico,  internoscendae  ;  communes  causa^ 
agnoscentes,  eandem  medendi  methodum  pos¬ 
tulant  ;  causae  praedisponentes  et  occasionales, 
prout  graviores  levioresve,  alterutram  produ¬ 
cere  valent. 

Speciem  serosam  idiopathicam  inter  et  symp¬ 
tomaticam ,  magnum  intercedit  discrimen  ;  haec 
temperamento  leucophlegmatico,  faciei  pal¬ 
lore  aquoso,  corporis  flacciditate  et  diathesi 

hydropica,  insignis,  facile  dignoscitur.  Porro, 

/ 

hic  morbus  producitur  ischuria  renali,  quae 
discernitur  doloribus,  suppressione  urinae,  et 
effedlus  praecavendus  curandusque,  tantum 
morbum  primarium  summovendo. 

A  syncope  distinguitur,  quia  haec  cordis 
anxietate  et  languore  inusitato  ingruit,  pulsus  • 
arteriarum  et  respiratio  mirum  in  modum 
debilitantur,  ut  vix  percipi,  aut  adstantibus 
videri,  nequeant ;  saepissime  penitus  suspen¬ 
duntur  ;  facies  corporisque  superficies  palles¬ 
cit,  frigescit.  Desuper  in  Apoplexia  sensus  et 
motus,  in  Syncope  a&io  cordis  et  respiratio, 
primario,  afficiuntur, 


Hanc 

Hanc  inter  et  hysteriam  diagnosin  indicant, 
lateris  dolor  et  plenitudo,  canalis  alimentarii 
perturbatio,  globus  hystericus,  qui  circum 
abdomen  fremit,  versus  ventriculum  fauces¬ 
que  ascendit,  ibique  strangulat,  copia  urinae 
limpidae  paroxysmum  praecedens ;  praeterea 
hoc  malum  mulieribus  peculiare  est. 

Epilepsia  ab  hoc  dijudicatur  aura  epilep¬ 
tica,  convulsionibus  generalibus,  etiamsi  unuut 
latus  in  apoplexia  interdum  convulsionibus 
agitatur,  unde  epilepsiae  suspicio  oriri  queat ; 
attamen  rarissime  tam  generales  tam  que  ve® 
hementes  sunt,  quam  epilepsia  contingunt; 
haec  in  apoplexiam  frequenter  desinit,  tunc 
eadem  remedia,  eandemque  curationem,  pos¬ 
tulat, 

CAUSiE  PRiEDXSPONENTES. 

Naturam  constante,  aequabili  definitoque 
rivo,  cerebrum  fovere,  irrigare,  maxima  cu¬ 
ra  designasse,  non  solum  ex  conformatione 
capitis  et  flexu  foraminum,  verum  etiam  ex 

JB  vasorum 

vasorum  cranium  ingressorum  cursu  sinuoso, 

fabrica  et  commercio,  constat.  Procoldubio 

•  ‘  >  '  •' '  ;  v  ■ 

provida  rerum  Parens  hanc  struduram.  mira- 

.  ■  i  ;  '  »  ’  ‘ 

bilem,  cursum  sanguinis  aequabilem  et  con¬ 
stantem,  evolutionem  vasorum  capitis  ante 
alia,  et  incrementum  cerebri  et  cranii,  pro  ra- 
ta  parte,  majus  maturi  usque,  non  alio  consilio 
designavit,  quam  ad  necessariam  quantita¬ 
tem  sanguinis  recipiendam  et  detinendam  ; 

\  i.  .  V  ,  *  '  *  ''  *  ’  '  »■  ;  ’  1  1 

verum  multa  variaque  hunc  ordinem  naturae 
pulcherrimum  et  nobilissimum  interrumpunt ; 


nimirum,  quaecunque  sanguinem  nimia  vi  ver¬ 
sus  caput  adigunt,  aut  ejus  regressum  impe- 

*  '  s  •  ,  i  '  •’  ■  •  '•  7 

diunt,  legibus  Naturae  latis  haud  violandis  im¬ 
probe  adversantur,  et  morbos  exitiales,  vel  ad 
hos  proclivitatem,  invitant.  Porro,  nonnullae 
conditiones  haereditariae,  aut  praeterita  vita 
luxuriose  ada,  colledae,  corpus  morbo  oppor¬ 
tunius  reddunt  ;  hae  ad  aetatem  provectam  oc¬ 
culte  delitescunt,  tunc  temporis  debilitate, 

senedute  et  luxu  progrediente  roboratae,  a- 

- 

perte  prodeunt,  corpus  debile,  mancum,  im¬ 
par  praelio  aggrediuntur  ;  saepe  maturis  sub¬ 
sidiis  repellendae,  saepius  indomitae  vidores 

»  * 

evadunt. 

evadunt.  Has  corporis  conditiones  praeci¬ 
puas  sunt,  aetas  ingravescens,  caput  mag¬ 
num,  collum  breve,  obesitas,  nimia  corporis 
plenitudo,  ebrietas  frequens,  obstipatio  con¬ 
tinua.  .Nunc  de  his  ordine  pauca  dicemus. 

JEtas  ingravescens.— Hic  morbus  juniores 
rarissime  invadit,  et  quamvis  res  aliter  se  ha¬ 
berent,  generalem  legem  non  infirmaret,  fer- 
me  sernper  aetate  prove&os,  istos  praesertim, 
qui  sexagesimum  annum  compleverunt:  Hac 
aetate  enim,  et  ab  initio,  arteriae  profundius 
haerentes,  pressura  partium  incumbentium, 

vi  continui  contrahendi,  sanguinemque  pro- 

\  T 

pellendi,  venis  densiores,  firmiores,  eva- 
dunt  ;  hae  laxius  in  superficie  corporis  positae 
(quamvis  prima  aetate  arterias  densitate  et 
rigiditate  superabant)  nunc  dilatantur,  ma¬ 
jore  sanguinis  copia  arteriis  pro  rata  parte  im¬ 
plentur,  et  nonnunquam  praeter  naturam  dis¬ 
tenduntur  ;  itaque  aliarum  partium  musculo¬ 
sarum  adinstar,  demum  paralysi  affedtae  sunt» 

\  A 

Hoc,  in  capite,  aliis  partibus  facilius  accidere 
debet,  ubi  vasa,  pressura,  a  partibus  circum¬ 
dantibus,  ad  sanguinem  promovendum,  et 

valvulis 

valvulis  ad  ejus  regressum  impediendum,  ca¬ 
rent.  iEtate  quoque  provedtiore,  machina 
nostra  varias  gravesque  mutationes  subit; 
nunc  mala  a  juvenili  luxu  nascentia  diu  in 
occulto  latentia,  insidiose  ingruunt;  nunc  par¬ 
tes  solidae  rigescunt,  parva  remotioraque  a 
corde  vasa  concluduntur,  sanguine  idcirco  in 
vasa  interiora  magna  propulso  ;  plethora  ad 
spatium  inducitur  :  Nunc  vires  moventes  la¬ 
befacis,  ad  machinam  sustinendam,  vel  san¬ 
guinem  promovendum,  vix  valentes,  ab  omni 
latere  dilabuntur.  Hic  virium  moventium 
defectus  clare  indicatur,  statu  mentis,  haec 
laetitiae,  temeritati,  omnibusque  gaudiis  ju¬ 
venilibus,  Veneri  etiam  ipsi,  semel  gratissi¬ 
mae,  suavissimae,  valedicit ;  tarda,  caliginosa, 
et  valde  provida,  evenit.  His  rite  considera¬ 
tis,  nemo  sene&utem  huic  morbo  proclivio- 

I  : 

rem  esse  dubitabit. 

Caput  magnum , — habitum  robustum,  ple- 
thoricum,  majorem  fluidorum  copiam, plerum¬ 
que  indicat;  hac  de  causa,  major  copia  san¬ 
guinis  ad  caput  deferri,  et  in  eo  contineri  de¬ 
bet  ;  tamen  nihil  mali  inde  oritur,  dum  vasa 

laxa 

laxa  vi  distendenti  facile  cedunt;  verum 
senedlute,  vasis  densioribus  fa&is,  periculum 
timendum  et  praecavendum  est. 

Collum  breve.— Circuitus  sanguinis  prope  cor 
velocissimus  et  fortissimus  est ;  idcirco  san¬ 
guis  e  corde  emissus  in  cerebrum  vicinius  so¬ 
lito  positum,  inusitata  vi  et  velocitate  impel¬ 
litur,  et  ad  vasa  infirmanda,  cerebrumque  vi¬ 
tiandum,  haud  parum  confert ;  venae  quoque 
jugulares  breviores  solito,  nec  pari  ratione  di¬ 
latandae,  sanguinis  plenum  et  liberum  regres¬ 
sum  aliquoties  retardant ;  praecipue  inter  ca¬ 
put  ad  unum  vel  alterum  latus,  rotandum  ; 
area  harum  magnopere  minuitur,  vel  prorsus 
deletur. 

Obesitas.— Tela  cellulosa,  cutem  inter  et 

musculos,  omentum  et  renes*  sunt  praecipuae 

* 

adipis  sedes.  Quando  haec  interstitia  adipe 
praeter  naturam  referta  sunt,  vasa  per  hanc 
telam  transeuntia,  nimia  adipis  abundantia 

concluduntur.  Eadem  causa,  liber  cursus 

/ 

«anguinis  per  vasa  visceraque  abdominalia, 
liberque  descensus  diaphragmatis  inter  spi¬ 
randum  impeditur  :  hoc  modo  fluida  ab  tota 

superficie. 

superficie,  ab  toto  abdomine,  versus  interiora 
adipe  experta,  nimirum  versus  pulmones  et 
cerebrum  propelluntur.  Hinc  obesis  pulmo¬ 
nes  laborant ;  hinc  minima  exercitatione  an¬ 
helosi  evadunt ;  hinc  vasa  encephali  implen¬ 
tur,  distenduntur,  rumpuntur. 

Corporis  plenitudo  nimia ,  primaria,  et  quasi 
praecipua,  morbi  causa  habenda  est.  Caeterae 
hanc,  ad  suum  effeclum  producendum,  tan¬ 
tum  adjuvant ;  nam  hac  amota,  caeterae  ab 
omni  parte  dilabuntur,  restituta,  viribus  vix 
debellandis  iterum  enixe  premunt.  Hujus 
vitii  causae  sunt,  suppressio  omnis  generis 
exinanitionum  solitarum,  haemorrhagiae  sive 
naturalis  et  spontaneae,  sive  artificialis,  praeser¬ 
tim  haemorrhoidum  ;  vita  sedentaria,  dieta 
lauta,  et  omnia  alia,  quae  ad  excretiones  cohi¬ 
bendas  et  fluida  augenda  conferunt.  Via,  qua, 
pleraeque  harum  causarum  plenitudinem  in¬ 
ducunt,  omnibus  innotescat.  Quando  vasa 
haemorrhagia  deplentur,  humor  reliquus  in 
vasa  grandiora  retrocedit;  tunc  parva  remo- 
tioraque  nimirum  excernentia  constri&a  fiunt, 
neque  vi  distendenti  fluidorum  nutrimento 

indica 

jndies  sumpto  restitutorum  facile  cedunt  j 
unde  fluida  dissipanda  detinentur  :  hinc  ratio 
redditur,  cur  magna  jadtura  sanguinis  tam 
brevi  restituenda,  saepe  certo  tempore  rever¬ 
sura,  tunc,  si  suppressa,  forsan  morbos  vitae 
infestissimos  inductura. 

Ebrietas  frequens ,  inordinatam  sanguinis 
copiam  capiti  propellendo,  et  vasis  encephali 
proclivitatem  ad  actionem  abnormem  dando* 
magnopere  nocet ;  rubor  oculorum  et  erup¬ 
tiones  super  hominum  temulentorum  faciem, 
hanc  nimiam  determinationem  ad  caput  plane 
ostendunt. 

Obstipatio  continua  valde  nociva  conside¬ 
randa  est ;  etenim  inter  feces  induratas  eji7 
ciendas,  summa  musculari  vi  et  plena  inspira¬ 
tione  utimur,  quo  nisu  sanguis  versus  caput 
colligitur.  Hoc  modo  obstipatio  huic  morbo 
homines  obnoxios  reddit,  et  obnoxios  saepe- 
numero  cita  morte  rapit.  Graviditas  in  eo¬ 
dem  modo  operatur,  et  frequenter  foeminae  in 
ipso  nixu  foetum  enitendi  convulsas  pereunt. 


CAUS2E 

CAUSAE  OCCASIONALES. 

Morbus  saspe  improviso  invadit,  vel  nulla 
causa  occasionali  admota,  vel  saltem  valde 
obscura  et  vix  percipienda.  Verum  saepius 
hc£  satis  manifestae  sunt,  et  morbus  praecaven¬ 
dus  est,  tantum  eas  evitando.  Harum  praeci¬ 
puae  sunt,  exercitatio  vehemens,  animi  affec¬ 
tiones,  calor  externus,  crapula,  ebrietas ;  om¬ 
nis  corporis  situs  cursui  sanguinis  per  arterias 
favens,  ejus  reditum  per  venas  impediens ; 
ligaturae  circa  collum,  cervix  subito  vel  diu 
rotata,  polypi  circa  cor  ;  de  quibus  nunc  ordi¬ 
ne. 

Exercitatio  vehemens,— A^Exo  musculorum 
justa  ad  sanitatem  promovenddm  conservan- 
damque,  imprimis  necessaria  est  ;  attamen 
quando  nimis  vehemens  sanitati  duplice  mo¬ 
do  improbe  adversatur,  primo,  omni  conamine 
violento,  musculi  contrahuntur,  vasa  subjacen¬ 
tia  exprimuntur,  et  sanguis  majore  vi  et  copia 
ad  caput  dirigitur,  qua  vasa  liberiora  et  pres¬ 
sione  magis  immunia  prae  omnibus  aliis  exis- 

tunt.  Praeterea^  omnem  nisum  vehementiorem 

*  I 

Inspiratio  plenior  et  longiore  temporis  inter¬ 
vallo  iterata  comitatur,  quae  non  soluiti  san¬ 
guinis*  cursui  per  pulmones  obstat,  sed  eun¬ 
dem  insigni  vi  versus  caput  expellit,  et  ejus 
reditum  per  venas  praecludit.  Ab  hac  adione 
vehementiore  effusiones  sanguinis  nonnun- 
quam  e  naribus  et  vasculis  faciei  eveniunt. 
Haud  absimile  videtur,  effusiones  similes  in¬ 
tra  cranium  aliquoties  accidere.  Omnes 
pulmonum  nisus,  loquela  fortior,  instrumento¬ 
rum  musicorum  inflatus,  tussis,  sternutatio, 
oscitatio,  risus,  fletus,  aliquando  apoplexiam 
excitant ;  nam  omnibus  his  causis  motus  san¬ 
guinis  praeter  solitum  intenditur,  transitus 
per  pulmones  et  regressus  a  capite  impeditur. 

Animi  aj} effio  nes. — His,,  praecipue  excitanti* 
bus  didis,  nempe,  ir&,  gaudio,  libidine,  non 
solum  hic  morbus  sed  insania  vel  inevitabilis 
mors  aliquando  inducitur.  Omnes  hae,  prae¬ 
sertim  ira,  genus  nervosum  et  vasculosum 
praeter  naturam  pariter  stimulant.  Collurn  et 
facies  rubescunt,  tumescunt,  et  similes  inordi¬ 
natae  detenSinationes  interne  expedandae  sunt. 

C  Calor 

Calor  externus , — utrum  a  turba  hominuifi, 
balneo  tepido,  vel  quocunque  alio  fonte  ori¬ 
tur,  quando  in  excessu,  non  solum  huic  mor¬ 
bo  obnoxiis  sed  vel  sanissimis  magnopere 
nocet,  fluida  rarefacit,  totum  corpus  stimu¬ 
lat,  somnum  profundum  allicit ;  hinc  status 
apoplexiae  haud  absimilis,  sedentibus  coram 
splendido  foco  obrepit :  nec  morbo  proclives, 
et  qui  habitu  plethorico  sunt,  sine  summo  pe¬ 
riculo  calori  etiam  modico  objiciuntur :  bal¬ 
neum  tepidum  imprimis  obest,  igitur  cautis¬ 
sime  evitandum  ;  plurimi  enim  dum  immersi, 

> 

morbo  correpti,  subito  corruerunt. 

Crapula .■ — Quando  stomachus  nimio  cibo 
impletur,  aortam  descendentem  premit,  ita¬ 
que  circuitum  sanguinis  per  abdomen  et  pul¬ 
mones  quoque,  eorum  liberum  descensum  im¬ 
pediendo,  prbhibet:  insuper,  post  cibum  im¬ 
primis  ex  carnibus,  motus  sanguinis  intenditur, 
torpor  et  somnolentia  ingruunt ;  nec  desunt 
exempla  plurima  helluonum,  pleno  et  bene 
referto  stomacho,  huic  mundo  valedicentium. 

Ebrietas, — Hanc,  inter  causas  praedisponen- 
tes  enumeravimus ;  inter  excitantes  etiam  haud 

immerito 

immerito  enumeranda :  in  minori  gradu , 
hunc  morbum  frequentissime  excitat ;  verum 
in  excessu,  vitam  subito  saepe  extinguit,  et 
quaedam  apoplexiae  species  existimanda  est, 
quae,  vim  et  mobilitatem  nervorum  amoven¬ 
do,  congestioni  et  effusioni  in  capite  favet. 
Memoriae  defedus,  qualis  dementibus  contin¬ 
git,  extremitatum  et  linguae  paralysis,  sensuum 
externorum  depravatio,  et  status  totius  corpo¬ 
ris  soporosus,  cadaveri  similis,  hoc  satis  super- 
que  docent» 

Omnis  corporis  situs  cursui  sanguinis  per 
arterias  favens,  ejus  reditum  per  venas  impe¬ 
diens,  studiose  evitandus  est :  imprimis  capitis 
longa  inclinatio,  vel  decubitus  cum  capite 
humili,  maxime  officiunt.  Hoc  situ,  caput 
dolore,  facies  tumore,  rubore,  oculi  effusione 
lachrymarum,  mens  saepe  atra  oblivione,  affi¬ 
ciuntur  :  npc  sanissimi  inclinationem  capitis 
impune  longe  tolerare  possunt. 

Ligatura  civca  c ollum ,— venas  in  superficie 
arteriis  laxiores  haerentes  comprimendo,  re¬ 
gressum  sanguinis  liberum  impediendo,  addo» 
\ 

nera  arteriarum,  propter  occlusum  venosum 

aditum, 

aditum,  augendo,  multum  nocent.  Cervicis 
rotatio  minime  negligenda  est :  quo  crassior  et 
brevior  cervix  et  perfe&ior  rotatur,  eo  majus 
periculum  timendum. 

Polypi  circa  cor.— Hae  concretiones  sanitati 
et  vitae  infestissimae,  post  mortem  circa  cor  et 
partes  vicinas,  forma  et  magnitudine  variae,  re- 
periuntur;  et  viam,  sine  ulla  praedispositione 
haereditaria  vel  acquisita,  variis  capitis  alia- 
rumque  partium  morbis,  praecipue  apoplexiae* 
sternunt. 


CAUSA  PROXIMA, 

Certam  sensorii  nervorumque  conditionem 
qua,  vires,  a  quibus  motus  sensusque  pen¬ 
dent,  multum  imminuuntur,  vel  prorsus  abo¬ 
lentur,  proximam  hujus  morbi  causam  esse, 
omnes  consentiunt.  Haec  morbosa  conditio 
duplici  in  modo  produci  queat  :  compressione 
cerebro,  nervorum  origini,  praeter  naturam,  il¬ 
lata  :  vel  viribus  sedantibus  corpori  admotis. 

Cerebri  pressura,  apoplexiam  gignens,  va¬ 
riis  in  modis  producitur : 

i.  Vi 

1.  Vi  externa,  cranii  partem  frangente  et 
deprimente. 

2.  Tumoribus,  mollibus,  aut  duris  et  osseis, 
intra  cranium  generatis. 

3.  Accumulatione  sanguinis  in  vasis  cere¬ 
bri. 

4.  Sanguinis  vel  seri  effusione  intra  cra¬ 
nium,  vel  in  diversis  partibus  cerebri,. 

De  duabus  posterioribus  causis  tantum 
tractabimus,  priores  duas  chirurgo  relinquen¬ 
tes. 


Inter  pathologos  nuperrime  disputatum  est, 
de  modo,  quo  hae  causae  apoplexiam  proxime 
gignunt :  nonnulli  cerebrum,  talem  humorum 
accumulationem  pati,  vel  comprimi  posse  ne¬ 
gant,  dum  substantia  cerebri  sana,  dum  cranii 
parietes  immoti,  manent.  Alii,  ex  conside» 
tatione  laedentium  et  adjuvantium,  eorun- 
demque  modi  operandi,  ex  syncopes  causis 
et  curatione,  ex  sedlionibus  Morgagni  alio¬ 
rumque,  denique  ex  methodo  excitandi  me- 
dendique  apoplexiam,  paralysin,  epilepsiam  et 
maniam,  longe  aliter  sentiunt.  Multae  vires 

sedantes 

sedantes  et  venena  narcotica  existunt,  quae 
parva  quantitate  corpori  admota,  vel  in  idem 
recepta,  proximam  apoplexiae  causam  et  sae¬ 
pe  mortem  inevitabilem  inducunt.  Hujus¬ 
modi  sunt  opium,  alcohol,  hyoscyamus  niger, 
et  multa  alia  vegetabilia  venena ;  vapores 
mephitici,  gas  acidum  carbonicum,  vapores 
hydrargyri,  plumbum,  aliaque  metallica  ve¬ 
nena  ;  quibus,  vires  frigoris  sedantes,  cerebri 
concussiones,  idtus  ele&rici,  et  quidem  ani¬ 
mi  affedtus,  imprimis  pathemata  deprimen¬ 
tia,  annumerari  possunt.  Varii  venenorum 
operationem  varie  explicare  conati  sunt ;  sed 
quomodo  in  cerebrum,  vel  nervos  agunt,  quas 
mutationes  in  corpore  gignunt,  me  prorsus 

i 

ignorare,  libenter  fateor ;  et  eo  magis  agnos¬ 
co,  quoniam  ingenii  tenuitas,  aliter  agere 
vel  iter  non  satis  exploratum  temere  ingre¬ 
di,  omninb  vetabat :  etenim  multa  experi¬ 
menta  et  observationes  ad  nostram  caligi¬ 
nem  fugandam,  ad  veram  theoriam,  tam  de 
his,  quam  de  aliis  rebus,  ad  proximas  causas 

i* 

spe&antibus,  fundandam,  adhuc  desunt  ;  et 
revera  multae  corporis  vivi  a&iones,  vix  ex» 

perimentia 

perimentis  aut  ratiocinio  cognoscendas  sunt* 

I 

Liceat  mihi  gravissimi  verba  an&oris  hac 

de  re  citare  et  transcribere.  44  Causam  ve* 

4 4  ro  proximam  quod  attinet,  ipsa  ejus  notio 

* 

generalis,  si  non  prorsus  falsa,  saltem  con- 
44  fusa  admodum  est,  et  obscura,  et  temere  a 
44  rebus  abstracta.59  Et  alias  :  44  Morbus  enim 
44  non  est  unus  et  simplex  eventus  vel  muta- 
44  tio,  qualem  in  rebus  inanimatis  contempla- 
44  ri  solemus,  et  effectum  vocare  \  sed  series, 
44  saepe  longa,  talium  eventuum  vel  muta» 
44  tionum  ;  quorum  aliae  aliis  causae  videntur 
44  esse.’5  Et  alibi  de  eadem  re  loquens  :  44  In» 
est  enim  corpori  vivo  principium  aliquod 
44  mutationis,  simile  quodammodo  illi  quod  in 
44  herbis  observatur,  et  longe  alienum  a  natu-’ 
14  ra  materiae  inanimatae  aegre  definiendum, 
44  nondum  ea  qua  par  est  diligentia  et  accura  - 
44  tione  exploratum,  vitale  principium  haud 
44  inepte  nominandum,  cui  vix  minus  quam 
44  causis  vulgo  observatis  tribuendae  sunt 
44  plurimae  mutationes,  tam  morbosae  quam 
44  salutares,  qum  corpori  contingunt 

PRO- 


*  Gregoxy,  Conspectus,  vol.  i,  pag.  27. 

H&C,  theoria  expers,  cui  parum  fidendum 

est,  experientia  et  observatione,  optimis  du¬ 
cibus,  innititur.  Etiamsi  verum  est,  Opificem 
rerum  providum,  visibus  nostris  multas  res 
negasse,  prognosin  veram  et  certam  sibi  ser¬ 
vasse,  cui  soli  sine  errore  praevidenda  est,  et 
nostram  semper  lubricam,  et  erroribus  ob¬ 
noxiam  esse.  Veruntamen  aeque  certum 
est,  eum  mentem  humanam  divina  arte  ita  fa¬ 
bricasse  et  instruxisse,  ut  illa  a  circumstantiis 
et  rebus  praeteritis  bene  contemplatis,  in  mor¬ 
bis  non  secus  ac  in  aliis  rebus,  conclusiones  si¬ 
bi  utilissimas  ducat,  et  futura  secunda  aut  ad¬ 
versa  frequentissime  ad  amussim  praedicat  \ 
revera  nobilis  facultas,  qua  pericula  minitantia 
removentur,  et  omnia  necessaria  tempestive 
suppeditantur»  Hic  morbus  rarissime  sanatur 3 
etenim  quamvis  primus  impetus  repellitur, 
tamen  proclivitas  mala  serius  aut  ocius  letha- 
lis  evasura,  relinquitur.  Eventus  praeviden¬ 
dus 

dtis  est  ex  consideratione  symptomatum  an¬ 
tecedentium,  causarum  praedisponentium  et 
excitantium,  ex  duratione  et  violentia  pa¬ 
roxysmi,  et  ex  effectu  remediorum;  quo  ju¬ 
nior  aeger,  qu.6  minus  vires  luxu  fradtoe,  quo 
mitiora  symptomata,  minor  praedispositio,  bre¬ 
vior  et  mitior  paroxysmus,  utilior  effedms 
remediorum,  et  minus  obtunduntur  sensus; 
eo  major  spes  expedtanda  est.  E  contra,  si 
aeger  aetate  provedtior,  si  senio  et  luxuria  la« 
befa&us,  si  praedispositio  fortior,  paroxysmus 
formidolosior,  et  effedtus  remediorum  par¬ 
vus  aut  nullus,  spes  nostra  lubrica  conside» 
randa  est :  quo  plus  sensus  obtunduntur,  mo¬ 
tus  minuitur,  respiratio  laborosior  et  diffici¬ 
lior  evadit,  eo  magis  periculum  imminet : 
quando  sudor  frigidus  super  corpus  erumpit ; 
quando  sphin&eres  ani  et  vesicae  resolvun¬ 
tur,  et  guttur  paralysi  afficitur,  nunc  de  ae¬ 
groto  conclamatum  est. 


S 

*  RATIO  MEDENDI. 

t 

D  Uy£  indicatjpifes  in  hoc  morbo  semper 
proponuntur : 

imo,  Morbo  minitanti  occurrere. 

2 do,  Paroxysmum  praesentem  tollere. 

Prima  indicatio ,  lingua  medicorum,  pro- 
phttaxis  nuncupatur,  optima  et  efficaci ssi- 
ma  curationis  pars  existimanda,  in  apoplec- 
ticis  tractandis  semper  summa  industria  co¬ 
lenda  :  Vasa  enim  semel  rupta  aut  distensa, 
et  tono  suo  orbata,  facilius  postea  impulsui 
graviori  cessura  sunt,  et  proclivitatem  ma¬ 
lam,  debilem,  vix  depellendam  adipiscuntur. 
Maximi  momenti  est,  ad  morbitm  praecaven¬ 
dum,  causas  occasionales  bene  scire,  perpen¬ 
dere  et  evitare,  quarum  complures  supra  enu- 

t 

meravimus :  Omnes  res,  functiones  vitales, 
animales  vel  naturales,  turbantes  evitandae  : 
Omnes  res  praeter  naturam  in  corpore  ipso 

observandae, 

observandae,  vel  sensibus  nostris,  vel  querelas 
aegroti  detegendae,  removendae  sunt ;  impri¬ 
mis  p&edispositio,  quae  plerumque  ex  statu 
plethorico  pendet,  tollenda  *vel  saltem  corri¬ 
genda  est.  Hic  finis  absolvitur,  sanguinis 
detradlione,  medicamentis  catharticis,  seta- 
ceis  et  fonticulis,  diaeta  parca,  et  exercita¬ 
tione. 

Nullum,  in  exemplis  gravioribus,  reme¬ 
dium,  sanguinis  detradlioni  anteponendum, 
cujus  tempestivo  usu  vasa  perfedissime  de¬ 
plentur,  nimia  plethora,  et  paroxysmus  inde 
insecuturus,  statim  amoventur :  tamen  haec 
in  exemplis  gravioribus  tantum  utenda  ; 
nam  corpus  debile,  laxum,  reditui  morbi  et 
plethorae  obnoxium  reddit  :  in  casibus  leviori¬ 
bus,  ubi  vita  non  tam  magnopere  periclita? 
tur,  vel  quando  de  sanguinis  detractione  an- 

1 

cipites  haeremus,  hirudines  temporibus  ad¬ 
motae,  vel  occipitis  scarificationes,  nostro  con¬ 
silio  respondebunt. 

Cathartica  in  hac  parte  prophylaxeos  me¬ 
rito  recensentur  :  peculiari  potestate  sangui¬ 
nis  cursum  a  capite  avertendi  gaudent :  sed 

ex  his,  quae  laxantia  dicuntur  sola  admitten¬ 
da  :  acriora  vel  drastica,  sanguinis  circuitum 

accelerando,  totumque  corpus  stimulando, 

/ 

multum  nocent.  Igitur,  nisi  alvi  depletio 

l  -.£■ 

valde  desideratur,  ad  paroxysmum  minitan¬ 
tem  arcendum,  nunquam  adhibenda  sunt,  et 
tunc  etiam  in  portionibus  parvis  saepe  itera¬ 
tis,  ne  vomitus  moveatur.  Ut  alvus  laxior 
retineatur,  aquae  laxantes  minerales,  durante 
restate,  intra  fines  praescribendae  ;  nimia  eva¬ 
cuatione,  qua  -  corpus  labefadtatur,  semper 
evitanda. 


Betacea  et  fonticuli  alicui  capitis  parti  ad¬ 
motae,  ad  piethoram  minuendam,  et  determi¬ 
nationem  a  capite  avertendam,  multum  pro¬ 
desse  videntur.  Usus  earum  antiquis  ipsis 

.■  ►  •  •% 

haud  ignotus,  sed  hodiernis  familiarissimus ; 

quarum  ope  multos  morbos  capitis  sanant,  et 

■ 

ex  testimonio  medicorum  haud  parvi  noni  i- 
nis,  levamen  summum  ex  iis  expe&andum 
est.  Tensura  capitis,  aera  frigidum,  et  lava- 
tionem  aqua  frigida  admittendo,  apoplexire 
obviam  ire  pollicetur. 

Di  at  a 

Ditfta  opipara  omnigena,  praesertim  car¬ 
nes,  condimenta,  et  aromata  stimulantia,  quo- 

\ 

rura  usu,  corpus  nimis  stimulatur,  nutritur 
et  pinguescit,  sedulo  vitanda  sunt :  cibus  ex 
frugibus  conflatus,  corpus  neque  nimis  nu¬ 
triens  aut  nimis  debilitans,  tantum  concedi 
debet.  A  potu  meraciore,  vino  et  liquori¬ 
bus  spirituosis,  abstinendum  est. 

Ebrietas ,  minimo  gradu,  infanda  mala  apo- 
pledicis  procreat,  et  magis  quam  mors  fugan¬ 
da  est :  at  cerevisia  tenuis,  pro  potu  communi, 
sicut  alvum  leniter  laxans,  aquae,  alvum  as¬ 
tringenti,  anteponenda  videtur.  Haec,  aetate 
prove&ioribus,  diaetae  latitas  et  potui  meraciori 
assuetis,  nimis  rigide,  minime  praecipienda ; 
enim  solitus  stimulus  e  corpore  detrahi,  sine 
magno  incommodo  nequit ;  cujus  detra&ione, 
vires  moventes  sopiuntur,  circulatio  languida 
evadit,  et  omnia  alia  mala  nascuntur,  itaque 
in  hujusmodi  casibus,  cibus  ex  carnibus  com¬ 
positus  cautius  et  parcius  sumendus  est,  quia 
tali  cibo  corpus  pinguescit  et  stimulatur : 
coena?  ex  his  paratae  omnino  prohibenda?  ; 
nimia  vel  modica  ventriculi  repletio,  corpore 

eredto  et  tempore  vigilias,  huic  morbo  obnoxiis 
magnopere  nocet;  igitur  omnibus  constabit, 
hora  somni,  propter  situm  corporis,  talem  re¬ 
pletionem  pejorem  et  magis  lethalem  futuram. 
Meri  pauxillum,  huic  quotidie  assuetis,  ad  vim 
vitas  sustinendam,  caute  concedi  debet :  ne~ 
que  profe&o  melius  aut  certius  datur  reme¬ 
dium,  quam  temperantia,  ad  morbum  fugan¬ 
dum  ;  his  luxuriae  deditis  difficillima,  verum 
bona  et  firma  indole,  indies  facilior,  donec 
tandem,  valetudine  convalescente,  gratissima 
evenit. 

Somni  excessus  quoque  vitandus  est ;  corpus 
crassum,  torpidum  reddit  ;  excretiones  et  se¬ 
cretiones  imminuit ;  unde  plethora,  obesitas, 
impotentia,  et  innumera  alia  mala  originem 
ducunt  ;  praeterea  sornnus  cum  capite  humili, 
et  multis  ponderosis  stragulis,  imprimis  obest» 

Nicotiana,  quas,  vi  ejus  narcotica,  totum 
corpus  laxat,  debilitat,  et  circulationem  tar¬ 
dat,  minime  usurpanda  est,  saltem  parca  ma¬ 
nu  permittenda,  et  iis  tantum  qui  ea  per  lon¬ 
gum  tempus  utebantur ;  ne  suppressio  evacua¬ 
tionis  solitas,  sanitati  adversissima  esaet,  caven¬ 
dum 

dum  est,  ne  sternutationem  moveat,  quas  setn- 
per  multum  officit. 

Exercitatio ,  ad  fluida  versus  superficiem 
revocanda,  secretiones  et  excretiones  promo¬ 
vendas,  obesitatem  et  plethoram  minuendas,  11- 
tilissima  et  efficacissima  videtur ;  in  excessu, 
vero,  malum  est,etlethalia  mala  saepissime  pro¬ 
ducit  ;  corporis  calorem  intendit,  respirationem 
accelerat ;  hac  ratione  haud  raro  causa  morbi 
excitans  existit ;  ideoque  obesioribus,  aetate 
provedtis,  morboque  valde  obnoxiis,  minime 
convenit :  his  gestatio  in  rheda  vel  equo  usur¬ 
panda,  qua  viribus  nadtis  et  roboratis,  ad  cona¬ 
mina  majofa  utilioraque  suscipienda,  aptio¬ 
res  fiunt :  donec  tandem  ambulare,  et  se- 
metipsos  sub  dio  exercere,  valeant.  Exercita¬ 
tio  debet  esse  crebra,  de  tempore  in  tempus  in¬ 
termissa,  talis,  qualis  recreat,  non  debilitat ; 
quae  sapienter  usurpata,  et  satis  diu  conti¬ 
nuata  tandem  effedum  optatum  efficiet. 

Secunda  Indicatio, —Paroxysmum  prcesen- 
tem  tollere . 

Paroxysmo  astante  aegro  situ  eredto  posi¬ 

to ,  ejus  vestes  sine  mora  exuendae,  fenestrae  et 
ostia  aperienda  sunt.  Cavendum  simul  ne 
aeger  circumdetur  turba  hominum,,  qua  aer 
calefacietur,  unde  periculum  augetur. 

Sanguinis  detraSiio ,  ve  luti  praestantissimum 
et  utilissimum  auxilium  praebens,  statim  li¬ 
te  nd  a  est.  Sanguis  ex  duabus  venis  jugulari- 
bus,  vel  ex  arteriis  temporalibus,  vel  denique 
ex  quavis  corporis  vena,  quae  facilius  incidi 
potest,  mitti  debet.  Verum  incisione  vena¬ 
rum  jugularium  major  copia  citius  effunditur, 
vasa  encephali  melius  et  efficacius  deplentur, 
ideo  levamen  promptius  acquiritur.  Hae 
enim  venae  omnem  sanguinem  a  capite  redu¬ 
cem  vehunt,  et  eundem  effundere  facilius  et 
promptius  quam  remotiores  ramuli  possunt. 
Sanguis  prima  vice,  large  et  copiose  educen¬ 
dus  est :  Nam  parvae  et  repetitae  detradliones 
non  tantum  valent. 

Sanguinis  missio  topica,  eodem  tempore 
minime  omittenda  est  \  haec  hirudinibus,  sca¬ 
rificatione,  et  cucurbitulis  cruentis,  efficitur  * 
verum  hirudines  sanguinem  tardiiis  detra¬ 
hentes,  scarificationi  postponendae  sunt.  Haud 

silentio  praetereundum  est,  uno  latere  pagis 
quam  altero  laborante,  detractionem  e  latere 
sano  Pagis  idoneam,  magisque  profuturam 
esse. 

Gathartica  medicamenta ,  stomachum  et  in» 
testina  deplendo,  magnam  fluidorum  quantita¬ 
tem  ex  his  eliciendo,  et  revulsionem  a  capite 
faciendo,  proculdubio  multum  prosunt ;  et 
semper  cum  detractione  sanguinis  conjungi 
debent;  at  si  devorandi  facultas  non  supersit, 
enemata  fortiora  injicienda  sunt ;  etiam  in  hoc 
statu  corporis  torpido,  validissima  sine  pericu» 
Io  vomitum  ciendi  adhiberi  possunt. 

Vesicatoria  magna  vi  proclivitatem  ad  has- 
morrhagiam  tollendi,  cursum  sanguinis  a  par¬ 
tibus  internis  versus  externas  dirigendi,  pol¬ 
lent  ;  igitur  maximo  commodo  alicui  capitis 
parti,  imponi  possunt. 

Emetica  in  hoc  stadio  morbi  minime  ido¬ 
nea  videntur  ;  etsi  plurimi  ea  jubent  ad  sto¬ 
machum  nimio  cibo  gravatum  evacuandum : 
sed  vix  bona  ratione ;  revera  hic  finis  melius 
et  multo  tutius  absolvitur,  medicamentis  ca~ 
tharticis.  Adtione  vomendi,  motus  sanguinis 

ultra  modum  versus  caput  intenditur,  et  ejus 
regressus  impedita  respiratione  retardatur» 
Sufflatio  vasorum  colli,  sanguinea  suffusio  fa¬ 
ciei,  effusio  lachrymarum  ex  oculis,  profluvi¬ 
um  sanguinis  nonnunquam  ex  naribus,  verti¬ 
go,  comes,  et  effedlus  talis  a&ionis  abnormis, 
hanc  sententiam  confirmant. 

Quando  apoplexia  ex  diathesi  hydropica 
oritur,  semper  medicamentis  catharticis,  diu¬ 
reticis  et  vesicatoriis,  sananda  est. 

Quando  hic  morbus  producitur  vapore  car- 
bonum,  halitibus  mephiticis  vel  narcoticis, 
alio  modo  tra&andus  est.  .^Eger  in  aera 
liberum,  frigidum,  statim  deferatur  ;  totum 
corpus  aqua  frigida  aspergatur,  vel  potius  la¬ 
vetur  :  his  remediis  deficientibus,  primo  in- 
jedliones  validiores  et  detraftio  sanguinis, 
postea  stimulantia  fortiora,  usurpentur.  Si 
venena  narcotica  in  ventriculum  recepta  sint, 
et  vomitus  sponte  supervenit,  promovendus 
est ;  sin  minus,  drachma  dimidia  sulphatis 
zinci  in  aqua  soluta  provocetur ;  verum  si 
effedtus  nocivi  adsunt,  antequam  vomitus 
excitari  potest,  tunc  emetica  inutilia  et  lethi- 

fera  forent,  itaque  primo  enemata  acerrima 
et  detraflio  sanguinis,  ad  accumulationem 
fluidorum  in  capite  vel  pulmonibus  remo¬ 
vendam  adhibeantur  ;  postea  ad  stimulantia, 
diluentia,  corrigentia,  praecipue  ad  acida  ve¬ 
getabilia,  confugiendum  est.  In  alterutro 
casu,  aliis  remediis  saepe  aeger  exsuscitari 
potest,  etiamsi  nulla  vitee  signa  adsunt,  im¬ 
primis  calorem  corporis  naturalem  revocan¬ 
do  :  ad  hunc  finem  obtinendum,  totum  cor¬ 
pus,  capite  excepto,  in  balneum  calidum  im¬ 
mergendum,  et  ibi  diu  detinendum  est :  pul¬ 
mones  aere  per  nares  vel  os  implendi  sunt. 
Hic  aer  ad  respirationem  imitandam,  per  lon¬ 
gum  tempus,  vicissim  inflari  et  exprimi  de¬ 
bet.  Interea,  injedtiones  acerrimae,  frifliones 
validissimae,  et  eledtricitas,  circa  cor,  sub  for¬ 
ma  succussionum  modicarum,  usurpandae,  sti¬ 
mulantia  volatilia  et  spirituosa  calida  in  sto¬ 
machum  infundantur,  et  variis  partibus  ex¬ 
ternis,  praecipue  naribus,  admoveantur ;  ve¬ 
rum  haec  medicamenta  stimulantia,  praesertim 
interne,  tantum  parvis  portionibus  saepe  itera¬ 
tis,  adhibenda,  ne  scintilla  vitae  reli&ae  ex¬ 
hausta 

hausta  esset.  His  remediis  animose  et  constan¬ 
ter  adhibitis,  mortui  per  horas  vel  diem,  fre¬ 
quenter  ad  vitam  revocantur.  Semper  in  sc- 
porosis  exsuscitandis,  a  nicotiana  sub  quavis 
forma,  sicut  vitae  adversissima,  cautissime  ab¬ 
stinendum  est. 


